पाएं अपने शहर की ताज़ा ख़बरें और फ्री ई-पेपरडाउनलोड करें
गुमला जिले में लगातार दूसरे दिन भी कोरोना को मात देकर स्वस्थ होने वाले संक्रमित मरीजों की संख्या 200 से पार चली गई है। स्वास्थ्य विभाग के आंकड़ों के अनुसार गत 2 मई को 207 मरीज स्वस्थ हुए थे और उनकी कोविड-19 की जांच रिपोर्ट निगेटिव आई थी। यह क्रम दूसरे दिन भी जारी रहा और 3 मई के आंकड़ों के अनुसार स्वस्थ होने वाले मरीजों की संख्या 204 है।
स्वस्थ होने वाले मरीजों के आंकड़ों में बढ़ोतरी होना गुमला जिला के लिए राहत की बात है। दूसरी तरफ टेस्टिंग की तुलना में कोरोना संक्रमण का प्रतिशत भी दूसरे दिन कम हुआ है। सरकारी आंकड़ों के अनुसार अब गुमला जिले में 2050 कोरोना के एक्टिव संक्रमित मरीज हैं। जिले में टोटल 6179 संक्रमित मरीजों में 4109 मरीज ठीक हो चुके हैं। 3 मई को स्वस्थ हुए मरीजों में 13 मरीज अस्पताल में इलाजरत थे। यह भी एक अच्छा संकेत है कि गंभीर स्थिति में अस्पताल में भर्ती मरीज स्वस्थ होकर घर लौट रहे हैं। यह इस बात की ओर भी इशारा करता है कि अस्पताल में इलाज की व्यवस्था में सुधार हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn